الملاكمه و اسمها كمان "رياضه الملوك" أو الفن النبيل, هى بيهاجم فيها رياضيين من نفس الوزن بعضهم باستخدام ايديهم بس (بوكس) فى فترات بين 1 الى 3 دقايق اسمها الجولات. النقاط بتتحسب للضربات القويه و النظيفه فى المنطقه القانونيه على جبهه جسم الخصم فوق الخصر و الضربات على الراس و الجذع تقييمها أكتر. الملاكم اللى بياخد اكتر نقط هو الفايز و ممكن يفوز كمان لو سقط الخصم و بقى مش قادر يقوم قبل ما الحكم يعد لعشره (و اسمها الضربه القاضيه, او KO) او لو الخصم كان مصاب و مقدرش يكمل (و اسمها الضربه القاضيه التقنيه, او TKO). الخصمين لازم يكونو من نفس فئه الوزن و اللى هى: وزن 48 : خفيف الذبابه وزن من 49 : وزن الذبابه وزن من 52 : الديك وزن من 56 : الريشه وزن من 60 : الخفيف وزن من 64 : خفيف الوسط وزن من - 69 الوسط وزن من 75 - المتوسط وزن من 81 : خفيف الثقيل وزن من 91 : الثقيل وزن + 91 : فوق الثقيل و بتختلف اوزان الملاكمه ما بين المحترفين و الهواه و بتغير اوزان الهواه حسب جمعيه aiba بمقرها الدائم بـسويسرا و بتختلف فئات الوزن لـلسيدات.